text: Flygtning vil klare sig selv som blomsterhandler
  27 marts 2017 kl. 18.42
  Blandt alle beskæftigede har blot seks procent af etniske danskere egen virksomhed. Helt anderledes fart er der på flygtninge i arbejde. Her har elleve procent egen virksomhed.
  Etniske danskere er langsomme i optrækket, når det gælder om at starte egen virksomhed.
  Blandt alle beskæftigede etniske danskere har blot 6 procent egen virksomhed.
  Helt anderledes mere fart er der på flygtninge i arbejde. Her har 11 procent egen virksomhed.
  Marwan Alzebak har fart på. Han er syrisk flygtning og for to uger siden åbnede han egen blomsterbutik i Esbjerg. Han vil nemlig helst klare sig selv uden offentlig hjælp.
  Marwan Alzebak kom til Danmark fra Syrien for to et halvt år siden. Han kan de fleste blomsternavne på dansk, men det danske sprog er stadig en udfordring.  
  Til gengæld så kan Marwan binde buketter. Han elsker blomster og vidste, han ville arbejde med blomster, selvom han havde svært ved at finde et job i Esbjerg.
  Så fandt Marwan arbejde i en blomsterbutik i Thisted. Og hver dag kørte han fra Esbjerg til Thisted for at tage på arbejde. Tre timer hver vej.
  Nu er Marwan Alzebak klar til at satse alt på sin egen blomsterbutik i Esbjerg
  Det er ikke første gang, Marwan åbner egen forretning. Han har haft to blomsterbutikker før - en i Syrien og en i Egypten. Men det er meget anderledes at åbne butik i Danmark.
  Nu håber Marwan Alzebak bare, at han fremover også kan leve af butikken.
  